สวัสดีค่ะ มีข้อสงสัยเกี่ยวกับการมีประจำเดือนค่ะ คือประจำเดือนมาเป็นปกติตลอด แต่ช่วง1-2เดือนที่ผ่านมา จะมีเลือดไหลปนตกขาว(หรือตกขาวสีน้ำตาลเข้ม)หลังจากมีประจำเดือนประมาณ 1-2อาทิตย์ ไม่มีอาการปวดท้องแต่อย่างใด แต่มาเดือนล่าสุดมีอาการจุกเสียดบริเวณท้องน้อยด้านซ้าย1วัน และก่อนหน้านั้นประมาณ3-4เดือนเคยเป็นติดเชื้อกระเพาะปัสสาวะ อยากทราบว่าที่มีเลือดไหลออกมาหลังจากมีประจำเดือน คือเลือดประจำเดือนตกค้างหรือตกขาวเป็นเลือดคะ แล้วมีอันตรายอะไรไหมคะ
สวัสดีค่ะ ตกขาวสีน้ำตาลเข้มที่ไหลจากช่องคลอด ในช่วงระกว่ารอบประจำเดือน อาจเป็น1.ตกขาวที่ผิดปกติ เช่น อาจเกิดจากการติดเชื้อหนองในแท้หรือหนองในเทียม ซึ่งลักษณะของตกขาวมักมีสีเหลืองหรือเขียว หรืออาจมีเลือดปนได้ และมักมีอาการอื่นๆ ร่วม เช่น เจ็บขณะมีเพศสัมพันธ์ ปัสสาวะแสบขัด เจ็บขณะปัสสาวะ ปวดท้องน้อย หรืออาจมีไข้ได้2.เป็นเลือดไหลจากช่องคลอดที่ผิดปกติ ซึ่งหากเป็นเลือดเก่าที่ค้างในมดลูกก็จะทำให้มีสีออกน้ำตาล-ดำได้ ซึ่งสาเหตุได้แก่ ผลข้างเคียงจากการใช้ยาคุมกำเนิดชนิดต่างๆ มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้นแนะนำว่าหากยังมีตกขาวสีน้ำตาลดังกล่าวออกมาเรื่อยๆ หรือมีเลือดออกกะปริดกะปรอยระหว่างรอบเดือน หรือมีอาการปวดท้องน้อยบ่อยๆไปพบสูติ-นรีแพทย์เพื่อตรวจหาสาเหตุนะคะ